cyanic-selkie/wikianc huggingface dataset:
Heckler & Koch VP70
Varianter
Den ble laget også i en militærvariant med feste for skulderstokk, som når den er montert, gir mulighet til tre-skudds byger. Når den ikke er montert kan den brukes som hylster.
Amédée de Talaru
Amédée de Talaru (død 11. februar 1444) var en av den katolske kirkes kardinaler. Han var erkebiskop av Lyon.
Han ble kreert til kardinal (pseudokardinal) den 12. november 1440 av motpaven Felix V.
Han var nevø til kardinal Jean de Talaru.
Merab Ninidse
Merab Ninidse (født 3. november 1965 i Tbilisi) er en georgisk skuespiller. Siden 1994 har han bodd i Østerrike, og han har spilt i en rekke tyskspråklige filmer og fjernsynsproduksjoner. Bl.a. spilte han «Walter Redlich» i den Oscarbelønnede filmen Ingensteds i Afrika.
Filmografi
Han har også opptrådt i seriene
Payma
En payma er en administrativ enhet i Sør-Sudan som består av flere bomaer eller landsbyer. En payma har sin egen lokale rettsinstans, den nest laveste i landet. Flere paymaer utgjør til sammen en county eller et «fylke».
EndChan
EndChan er et imageboard med ulike tråder med konversasjoner hvor brukere kan poste med navn eller anonymt. Nettstedet ble etablert i 2015, og ble populært etter at 8chan ble tatt ned i august 2019. EndChan beskriver seg selv som "et anonymt image-board som fremmer ideer fremfor identitet", ifølge The Guardian.
Randi Stene
Randi Stene (født 12. april 1963 i Trondheim) er en norsk mezzosopran og operasjef.
Stene studerte i Trondheim og Oslo og avsluttet sin utdannelse som operasanger på Operaakademiet i København. Hun var solist og fast tilknyttet Det Kongelige Teater i København fra 1988 til 2020.
I 2009 ble hun ansatt som professor i sang på Norges Musikhøgskole, og i 2013 ble hun tilknyttet Trondheim Symfoniorkester & Opera (TSO) som casting-ansvarlig. I 2019 ble hun operasjef ved TSO, og fra august 2020 operasjef ved Den Norske Opera & Ballett. Stene er også kunstnerisk leder for vokalkurset under Voksenåsen Sommerakademi og Vinterakademi.
Hun fikk Gammleng-prisen i klassen klassisk i 2003.
Olivia Carlsson
Olivia Carlsson (født 2. mars 1995) er en svensk ishockeyspiller.
Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget.
Ilkka Tuomisto
Ilkka Tuomisto (født 19. januar 1984 i Tavastkyro) er en finsk funksjonshemmet langrennsløper. Han har VM-gull fra 2011 og to medaljer ved Paralympiske vinterleker 2014 i Sotsji som fremste internasjonale meritter.
Han konkurrerer i klassen LW8, for stående utøvere. Han amputerte venstre arm ved fødselen. I Paralympiske vinterleker 2010 var han Finlands flaggbærer under åpningsseremonien.
Karriere
Tuomisto deltok i VM i skiskyting og langrenn for funksjonshemmede 2005, der han kom på fjerdeplass på 5 km, ellevteplass på 20 km og 15.-plass på 10 km. I VM i 2009 vant han 20 km klassisk, i klassen LW2-9. I tillegg kom han på sjetteplass på 10 km og langrennssprinten.
Han deltok i Paralympiske vinterleker 2010, der han også var flaggbærer under åpningsseremonien. Han fikk én medalje i disse lekene; han fikk bronse på langrennssprinten, som var i klassisk stil. Japanske Yoshihiro Nitta vant sprinten. Han kom på niendeplass på 10 km og ellevteplass på 20 km. Året etter deltok han i VM i skiskyting og langrenn for funksjonshemmede 2011, der han fikk bronse på 20 km, samt at han kom på femteplass på 10 km og sprinten.
I VM i skiskyting og langrenn for funksjonshemmede 2013 kom han på fjerdeplass på 20 km, sjetteplass på langrennssprinten og syvendeplass på 10 km.
I Paralympiske vinterleker 2014 i Sotsji kom han på annenplass på 20 km langrenn, klassisk stil, bak Rusjan Minnegulov. Han kom på syvendeplass på 10 km, og på sprinten ble han slått ut i semifinalen, og endte på åttendeplass.
Sheng Jiang
Sheng Jiang (født 25. mars 1983 i Hangzhou i Folkerepublikken Kina) er en kinesisk bryter som bryter i gresk-romersk-stil i 60-kilosklassen. Han representerte Kina under Sommer-OL 2008 der han ble utslått i første runde.
Dei siste beat-poetane i Midthordaland
Dei siste beat-poetane i Midthordaland er en novelle av Ragnar Hovland, gitt ut i 1981.
Asiatisk hovedvei 2
Asiatisk hovedvei 2 går mellom Grensen mot Irak ved Khosravi i Iran og Denpasar på Bali i Indonesia.
Traséen slik den er fastlagt av ESCAP: Denpasar – Surabaya – Surakarta – Semarang – Cikampek (– Bandung) – Jakarta (– Merak) – ferge – Singapore – Senai Utara – Seremban – Kuala Lumpur – Butterworth – Bukit Kayu Hitam – Sa Dao – Hat Yai – Bangkok – Bang Pa-in – Nakhon Sawan – Tak – Chiang Rai – Mae Sai – Tachilek – Kyaing Tong – Meiktila – Mandalay – Tamu – Moreh – Imphal – Kohima – Dimapur – Nagaon – Jorabat (– Guwahati) – Shillong – Dawki – Tamabil – Sylhet – Katchpur – Dhaka – Hatikamrul – Banglabandha – Phulbari – Siliguri – Kakarbhitta – Pathlaiya – Narayanghat – Kohalpur – Mahendranagar – Bramhadev Mandi – Banbasa – Rampur – New Delhi – Attari – Wahgah – Lahore – Multan – Rohri – Quetta – Taftan – Mirjaveh – Zahedan – Kerman – Anar – Yazd – Salafchegan (– Teheran) – Saveh – Hamadan – Khosravi
Japan under Sommer-OL 1924
Japan under Sommer-OL 1924. Nitten sportsutøvere fra Japan deltok under Sommer-OL 1924 i Paris. Japan kom på delt 23.-plass med en bronsemedalje.
Knut Gløersen
Knut Håken Gløersen (født 30. januar 1932, død 3. mai 2004) var en norsk filmfotograf fra Elverum, kjent fra nær tyve norske spillefilmer og flere kortfilmer. Han lærte tegnefilm hos ABC Film under Bjørn Aronsen og jobbet med Pål Bang-Hansen, Erik Løchen og Arnljot Berg. I tillegg har han filmet frilans for Forsvarets filmavdeling, Akershus festning
Sherlock (TV-serie)
Sherlock er en britisk krim- og dramaserie som har gått sporadisk på BBC siden 2010. Serien handler om Sherlock Holmes og Dr. John Watson og er skapt av Mark Gatiss og Steven Moffat. Rollen som Holmes spilles av Benedict Cumberbatch, mens Watson spilles av Martin Freeman. Serien er basert på bøkene om Sherlock Holmes av Arthur Conan Doyle, men er satt til moderne tid.
Om serien
Hver episode blir laget som en 90 minutter lang individuell film, hvor den briljante privatdetektiven Sherlock Holmes (Cumberbatch) og kompanjongen Dr. John Watson (Freeman) løser varierte og kompliserte drapssaker for Metropolitan Police Service. Selv om serien tar for seg forskjellige saker hver gang, er Sherlock Holmes' kamp mot den psykopatiske og intelligente erkefienden Jim Moriarty en pågående handling.
Denne adaptasjonen av Sherlock tar plass i moderne tid, fortrinnsvis i London, noe som gjør at Holmes kan bruke teknologi som hjelpemiddel når han løser sakene sine. Serien er svært kritikerrost, og har mottatt en rekke priser. Kritikere har i samlet tropp hyllet blant annet regissørene, serieskaperne og skuespillerne Cumberbatch og Freeman. Serien har gått over tre sesonger. Sesong 1 ble sendt for første gang i 2010, sesong 2 i 2012, og den tredje sesongen i 2014. Januar 2016 ble det vist en spesial-episode av Sherlock hvor handlingen delvis foregår i moderne tid og delvis i det Viktorianske London. Filmingen av sesong 4 startet i april 2016.
Mathias Eckhoff
Mathias Eckhoff er navnet til flere personer:
Det forente kongedømme Israel
Det forente kongedømme Israel var et kongedømme som eksisterte i Israels land, i henhold til Bibelen, bestående av begge de etterfølgende kongedømmet Israel og kongedømmet Judea; en periode som blir referert til av forskerne som «Det forente monarki». Historikere har datert kongedømmet fra rundt 1020 f.Kr. og til rundt 930 f.Kr., men det er delte meninger om de nøyaktige datoene.
I henhold til Bibelen, i tiden før det forente monarkiet var de israelittiske stammene forent eller samlet i et forbud under ad hoc karismatiske ledere som ble kalt for dommere. En gang i tiden rundt 1020 f.Kr. da det var store trusler fra ytre fiender gikk stammene sammen for å danne det første forente kongedømmet Israel. Dommeren Samuel salvet Saul fra Benjamins stamme som den første konge rundt 1020 f.Kr., men det var hans etterfølger, David, som ca. 1006 f.kr. skapte et sterkt forent israelittisk monarki.
David, den andre (eller tredje, om Sauls sønn Isjbosjet skal bli regnet med) konge av Israel, etablerte Jerusalem som kongedømmets hovedstad, en gang for 3000 år siden. Før den tid hadde byen Hebron vært hovedstad i Davids kongedømme Judea og Mahanajim i Isjbosjets kongedømme Israel, og før den tid hadde Gibea vært hovedstad i det forente monarki under Saul.
David lyktes å virkelig forene de israelittiske stammene, og opprettet et monarkisk styre. Han hadde suksessfulle militære tokt mot Israels fiender, og beseiret bitre fiender som filisterne, og sikret således Israels grenser. Under David vokste Israel til en regional makt. Under Huset David oppnådde det forente kongedømmet Israel framgang og overlegenhet overfor sine naboer.
Under Davids etterkommer Salomo erfarte det forente kongedømme en periode med fred og vekst. Store offentlig byggearbeider kom i kom i gang, blant annet tempelet i Jerusalem.
Under Salomos sønn og etterfølger, Rehabeam, ble kongedømmet ca. 930 f.Kr. delt i to riker: Israel (inkludert byene Sikem og Samaria) i nord, og Judea (med Jerusalem) i sør. De fleste opprinnelig ikke-israelittiske regionene falt fra.
Monarker og bibelsk kronologi
Det var fire herskere i Det forente monarki – Saul ben Kisj (fra Benjamins stamme), Ishbaal (navnet er som regel stavet Isjbosjet grunnet religiøse grunner), en sønn av Saul, David, svigersønn av Saul gjennom ekteskapet med Mikal, og fra Judas stamme, og Salomo, sønn av David og Batseba.
For denne perioden har de fleste historikere enten fulgt de eldre kronologier etablert av William F. Albright eller Edwin R. Thiele, eller de nyere kronologier til Gershon Galil, alle disse er vist nedenfor. Alle datoer er f.Kr. Thieles kronologi er generelt tilsvarende med Galils kronologi nedenfor med en forskjell på minst ett år.
Opprinnelsen til Det forente kongedømme
I henhold til den bibelske fortelling ble det forente monarki dannet da det var et folkelig uttrykk i favør av å introdusere et monarki til å styre over det tidligere desentraliserte israelittiske stammeføderasjonen. Økende press og trusler fra filistrene og andre nabostammer er nevnt av Bibelen som grunner til at israelittene ble tvunget til å forene seg til mer enhetlig stat. Bibelen behandler forestilling eller innfallet om et kongedømme som en forbannelse i tiden, det ble sett på som en mann plassert i en posisjon av makt og ærbødighet, en posisjon som egentlig var forbeholdt Gud.
Borgerkrig
I henhold til Første Samuelsbok ble Sauls regime, grunnet hans ulydighet overfor Gud, avsluttet, og hans kongedømme gitt til et annet dynasti. Den masoretiske bibeltekst forteller at Saul styrte i kun to år, skjønt en del tidligere manuskripter forteller at det var førtito år (sammenlign med Det nye testamente som gir ham et regime på førti år). Bibelen portretterer Saul som drept i slag mot filisterne.
Saul og David hadde tidligere blitt bitre fiender, i det minst sett fra Sauls synsvinkel, skjønt kildene beskriver at Jonatan, Sauls sønn, og Mikal, Sauls datter, ga hjelp til David for å slippe unna Saul, noe som til sist ført til en kortvarig forsoning kort tid før Sauls død.
Sauls arving, Isjbosjet, overtok styret av Israel, men i henhold til Samuel styrte han bare i to år før han ble myrdet av sine egne. David som hadde blitt konge av Judea fungerte som mot-opprører, og avsluttet konspirasjonen, og ble deretter utpekt som konge av Israel i kjølvannet av Isjbosjets død; et antall tekstkritiske og bibelforskere har antydet at David var den som var ansvarlig for drapet på Isjbosjet, og hans posisjon som mot-opprører var en senere oppfinnelse for å legitimere hans handlinger.
Israels opprørere, i henhold til Samuel, utpekte Absalom, Davids sønn, som deres nye konge. Bibelen beskriver deretter at Israel gjorde opprør, tok over Judea, og tvang David til å flykte i landflyktighet øst for elven Jordan. I henhold til et økende flertall av arkeologer var ikke dette like mye et tilfelle av opprør av Israel mot et mektig kongedømme, men mer et tilfelle av Israel som igjen befestet sin autoritet over et fattig, jordbruksfolk i et sparsommelig bosatt avsidesliggende område i Midtøsten.
Denne seksjonen av den bibelske teksten, og mesteparten av resten av Samuelbøkene er antatt av tekstkritikere til å ha tilhørt én enkeltstående kilde kjent som «Davids hoffhistorie»; skjønt den reflekterte den politiske sidetyngden og ensidige framstillingen til det senere kongedømmet Judea etter at kongedømmet Israel var blitt ødelagt, er kilden til dels mer nøytral enn de pro- og anti-monarkiske kildene som dannet de tidligere delene av teksten. Israel og Judea er portrettert i denne kilden som ganske adskilte kongedømmer.
Til sist, i henhold til Samuel, gikk David til motangrep, og vinner på bekostning av Absalom som ble drept. Etter å ha gjenerobret Judea foruten også ha gjenopptatt kontrollen over Israel, kom David tilbake vest for Jordan, selv om han stadig møtte et antall opprør av Israel, men han slo med hell ned dem alle.
«Gullalderen»
I den bibelske redegjørelsen greide David endelig å virkelig forene Judea og Israel. En del av dagens arkeologer mener at det var en fortsatt og uforstyrret eksistens av to adskilte kulturer og geografiske enheter, det ene var Judea, og det andre Israel, og om det var en politiske union hadde den liten praktisk effekt på forholdene mellom de to nasjonene.
David førte suksessfulle kriger mot de fleste av fiendene til Judea og Israel, og beseiret de bitre arvefiendene som filistrene, og sikret således kongedømmets grenser. Under David vokste Israel fra et kongedømme til rike, og dens innflytelsesfære – militært og politisk – i Midtøsten vokste betydelig, og kontrollerte et antall av svakere kilentstater som Filistia, Moab, Edom, Ammon, sammen med et antall arameisk bystater (Aram-Zoba og Aram-Damaskus) som ble vasallstater; rikets grenser strakte seg fra Middelhavet og til den arabiske ørken, fra Rødehavet og kanskje så langt øst som til elven Eufrat. I henhold til Bibelen hadde riket store landområder. En del av dagens arkeologer har betvilt størrelsen på dette området, og iallfall ekskludert de fønikiske området ved kysten av Middelhavet, og mener at det ikke overgikk 34 000 km²; av dette besto kongedømmet Israel av rundt 24 000 km².
David ble etterfulgt ved sin død som gammel mann av sin sønn Salomo som overtok kongedømme i strid med en rivaliserende halvbror, den eldre Adonja som senere ble drept. Ved å leve opp til sitt navn («Fred») ble styret til Salomo et som nasjonen kjente som uovertruffent tidsepoke med fred.
Salomo bygde eller grunnla et antall betydelige byer, inkludert Megiddo, Hasor, og Gezer; alle disse har blitt utgravd og forskere har tilskrevet de arkeologiske levningene, en del ganske imponerende som seks kammerporter og palasser i naturstein, til dette byggeprogrammet. Strukturer innenfor disse levningene er identifisert som staller for et stort antall hester som man kan anta at Salomo holdt, sammen med vannrenner.
Slutten på det forente kongedømme
Etter Salomos død ca. år 926 f.Kr. nådde spenningene mellom den nordlige delen av Israel som besto av de ti nordlige stammene, og den sørlige delen som var dominert av Jerusalem og de sørlige stammene, til sitt kokepunkt. Da Salomos etterfølger Rehabeam behandlet de nordlige stammenes økonomiske klager med stor mangel på takt og klokskap ble det forent monarki delt i to ca. 930 f.Kr. (det er ulike meninger om nøyaktigheten av dette årstallet): det nordlige kongedømme Israel, som inkluderte byene Shechem og Samaria, og det sørlige kongedømme Judea som inneholdt byen Jerusalem, mens de fleste ikke-israelittiske provinsene oppnådde uavhengighet.
Kongedømme Israel eller det nordlige kongedømmet eksisterte som en uavhengig stat fram til rundt 720 f.Kr. da det ble erobret av det assyrisk riket, mens kongedømme Judea eller det sørlige kongedømme eksisterte fortsatt som en uavhengig stat fram til år 586 f.Kr. da det ble erobret av det babylonske riket.
Bevis
I henhold til tekstkritikere har et antall adskilte kildetekster blitt satt sammen for å skape de nåværende Samuelbøkene. Det mest prominente i de tidligste delene av Første Samuelsbok er den pro-monarkistiske kilde og den anti-monarkistiske kilde. I identifiseringen av disse to kildene kan to adskilte redegjørelser bli rekonstruert. Den anti-monarkistiske kilde beskriver Samuel (antatt av et antall forskere å være en kode for Gud selv) til ha grundig bekjempet filisterne, dog motstrebende akseptert at folket krevde en hersker i form av en konge, og således utpekt Saul ved guddommelig avgjørelse (loddtrekning). Den pro-monarkistiske kilde beskriver Sauls guddommelige fødsel (et enkelt ord er blitt endret av en senere redaktør slik at det refererer isteden til Samuel), og hans senere ledelse av en hær til seier over ammonittene, noe som resulterte i at folket utropte ham til å lede dem filisterne, og deretter utpekt til konge.
I henhold til forskerne Israel Finkelstein og Neil Asher Silberman, forfattere av boken The Bible Unearthed: Archaeology's New Vision of Ancient Israel and the Origin of Its Sacred Texts, er ideen om et forent monarki ikke nøyaktig historie, men heller «kreativt uttrykk for en mektig religiøs reformbevegelse», muligens «basert på en bestemt historisk kjerne». Dog i en senere bok har Finkelstein og Silberman moderert seg og akseptert at David og Salomo var reelle konger av Judea en gang på 900-tallet f.Kr. og siterer at den tidligste uavhengige referanse til kongedømmet Israel er fra rundt 890 f.Kr. mens den for Judea er fra rundt 750 f.Kr.
Døves kirke i Trondheim
Døves kirke i Trondheim er en langkirke fra 1927 i Trondheim kommune, Trøndelag fylke.
Kirken er tegnet av arkitekt Roar Tønseth.
Byggverket er i tegl og har 120 plasser. Kirken har rik innvendig utsmykning, bl.a. med al fresco-malerier på betong utført av Ole Teien og Oskar Hokstad.
The Maze Runner - I dødens labyrint (film)
The Maze Runner - I dødens labyrint (originaltittel: The Maze Runner) er en amerikansk dystopisk science fiction-thriller fra 2014 regissert av Wes Ball. Historien følger 16 år gamle Thomas som våkner opp uten å huske noe om hvem han er. Han befinner seg midt i en intrikat labyrint, sammen med flere andre gutter som prøver å finne veien ut av den stadig skiftende labyrinten, samtidig som de prøver å etablere et fungerende samfunn som de kaller The Glade. Hovedrollen spilles av Dylan O'Brien, mens sentrale biroller spilles av Kaya Scodelario, Thomas Brodie-Sangster og Will Poulter. Filmen er basert på James Dashners bok med samme navn fra 2009. Filmen er den første i The Maze Runner-serien, og manuset ble skrevet av Noah Oppenheim.
Frances Farmer
Frances Elena Farmer (født 19. september 1913, død 1. august 1970) var en amerikansk tv- og filmskuespiller. Hun er antagelig best kjent på grunn av flere fiktive fremstillinger som har blitt laget om hennes liv. Særlig er hennes seks år lange innleggelse på et mentalsykehus kjent fra disse fremstillingene. Farmer har vært temaet for tre filmer, tre bøker og mange sanger og artikler.
The Maze Runner - I dødens labyrint (film)
Den har fått to oppfølgere: Maze Runner: Ildprøven (2015) og Maze Runner: The Death Cure (2018).
Handling
Thomas våkner opp i en heis kalt The Box. Idet heisen stopper blir han møtt av flere andre gutter i et gresskledd område kalt The Glade som er omgitt av en høy betong-mur. Thomas er ute av stand til å huske noe om seg selv, det tar tid før han husker navnet sitt. Alby, lederen i The Glade, forteller at dette er slik for alle sammen. The Glade blir drevet av The Gladers, som guttene kaller seg. Thomas lurer på hva som skjer på den andre siden av muren utenfor The Glade, men dette er en gigantisk labyrint og han blir advart mot å gå inn i labyrinten. En gang i måneden sender The Box opp en ny gutt og hver uke nye forsyninger. Newt, gartneren, forklarer at de raskeste guttene blir løpere, og disse er de eneste som får lov til å gå ut i labyrinten. Løperne leter etter en rømningsvei gjennom labyrinten om dagen, men de kommer alltid tilbake før mørkets frembrudd, og inngangen til The Glade er stengt om natten. Ingen har noensinne overlevd en natt ute i labyrinten.
Frances Farmer
Tidlig liv og utdannelse
Farmer studerte drama ved Universitetet i Washington. På 1930-tallet var produksjonene fra dramaavdelingen ved universitetet ansett som viktige kulturelle begivenheter, og publikumsbesøket stod i forhold til dette. Da hun studerte, spilte hun i oppsetninger som Helen of Troy, Everyman og Uncle Vanya. I 1934 spilte hun i skolens oppsetning av «Alien Corn», en rolle der hun snakket flere språk og spilte piano, og for dette fikk hun glimrende kritikker. Stykket var det lengst oppsatte stykket i dramaavdelingens historie.
The Maze Runner - I dødens labyrint (film)
Handling
The Box sender opp den aller første jenta, som tydeligvis gjenkjenner Thomas. Det kommer også et notat som sier at hun vil være "den siste noensinne" som blir sendt til The Glade. Thomas og Minho løper ut i labyrinten, og de oppdager en mulig rømningsvei. De løper tilbake til The Glade, og informerer de andre om denne oppdagelsen. Samme kveld vil ikke portene lukke seg, så det kommer mange Grievers inn i The Glade. Thomas sier at han må bli stukket av en Griever for å kunne få hukommelsen tilbake.
Kunstgjødsel
Kunstgjødsel eller mineralgjødsel er en kjemisk framstilt plantenæring, i motsetning til husdyrgjødsel eller organisk gjødsel der næringen i stor grad er bundet organisk.
Vraket i Åkroken
Funnstedet
Sundsvall tidligere lå lengre vestover enn i dag fram til de første stadsprivilegier var kommet i år 1621. I forbindelse med landhøyningen ble byen flyttet nærmere havet i øst, og et havnested der elven bøyer seg, ble forlatt. Dette havnestedet lå mot et område som i dag kalles Åkroken. Etter rester av et fartøy var funnet i 1994, ble prøver tatt for å datere funnet. Ved bruk av C14-analyse ble fartøyet datert til tiden mellom 1280 og 1640 e.Kr.
Kunstgjødsel
Planter kan i utgangspunktet bare ta opp næring i form av uorganiske forbindelser som nitrat (NO3-), ammonium (NH4+) og fosfat (PO43-). Kunstgjødsel inneholder plantenæring på uorganisk form og gjør dermed næringen direkte tilgjengelig for planter. Dette sikrer maksimal utnyttelse av plantens vekstpotensial, men gjør også at næringsstoffene lettere blir utsatt for utvasking eller imobilisering i jorda.
Vraket i Åkroken
Funnstedet
Den grunne Selångersån har meget dårlige sikte i vannet, på bare en og en halv meter dybde er det sagt at det er lik mørkt som i en sekk. Den kraftige strømmen og mye slam i elven gjorde de første arkeologiske undersøkelser nesten umulig. To dykkerne i oktober 1999 klarte å ta seg ned og meldte fra om gode sikteforholder. Disse kunne konstatere at vraket med tiden var blitt mer blottlagt. På dette tidspunktet trodde man fremdeles at vraket var fra 1400-tallet. Det var funnet klumper av ubrente kalk, som kan ha vært lasten for skipet.
Jevgenija Ivanova
Jevgenija Ivanova (russisk: Евгения Андреевна Иванова; født 26. juli 1987 i Nizjnij Novgorod) er en russisk vannpolospiller. Hun representerte landet sitt under Sommer-OL 2012 i London, der hun endte på sjetteplass med det russiske landslaget.
Kunstgjødsel
De fleste kunstgjødselslag inneholder en blanding av nitrogen (N), fosfor (P), og kalium (K) eventuelt med innslag av kalsium (Ca), svovel (S), Magnesium (Mg) eller Bor (B). Gjødsel som inneholder nitrogen, fosfor og kalium kalles NPK-gjødsel. Fullgjødsel som er et varemerke til Yara er en type NPK-gjødsel som i tillegg til nitrogen, fosfor og kalium også inneholder kalsium, svovel, bor og magnesium, den produseres med ulike forhold mellom næringsstoffene. Sammensetningen av en NPK-gjødsel angis med en tallkombinasjon som angir den prosentvise mengden av N, P, og K i blandingen Fullgjødsel 22 – 3 – 10 består dermed av 22 % nitrogen, 3 % fosfor og 10 % kalium.
Kunstgjødsel kommer i ulike formuleringer og med ulike sammensetninger av de viktigste plantenæringsstoffene. Faste formuleringer av kunstgjødsel er de vanligste, som regel er næringsstoffene kjemisk blandet, men kan også være mekanisk blandet. Gjødselen kan være behandlet og kommer i form av granulat eller prillet slik at gjødselkornene har omtrent ens størrelse og gir god spredejevnhet, eller den kan være ubehandlet. Flytende gjødsel brukes også noe, både for gjødsling på jorden og som bladgjødsling. Kunstgjødsel kan også pumpes ned i jorda som flytende gass (ammoniakk). Sammensetningen av kunstgjødsel er tilpasset de ulike veksters behov for næring og næringsinnhold i jorda på vokseplassen.
Vraket i Åkroken
Funnstedet
Etter hvert klarte marinarkeologene, beskyttet av nedsenkede containernett, å finne fram til vraket som ligger på mellom 0,5 og 2,5 meter dybde. Deretter ble vraket undersøkt i oktober 2006 med tegning, foto og video.
Vraket
Det bevarte skroget var på 14,3 meter, men hadde en opprinnelig lengde på 16-17 meter. 80 prosent av babordssiden og 30 % av styrbordssiden har blitt bevart fram til nyere tid. Dykkerne oppdaget at konstruksjonen kan være bygd i halvkravell, med underskroget i klink og overdelen i kravell. Det var ikke funner klinkhakker på de øvre deler av spantene.
Kunstgjødsel
Vanlig er også ulike typer av ren nitrogengjødsel som for eksempel Kalksalpeter, Opti KAS 27-0-0, UREA eller Nitrabor. Nitrabor er en form av kalksalpeter tilsatt næringsstoffet Bor. Kalksalpeter og nitrabor inneholder også en del (Ca) kalsium. Urea og Opti KAS inneholder ikke (Ca). Nitrogengjødsel tilført som ammonium senker pH i jorda i motsetning til nitrogengjødsel i form av nitrat som hever pH, kalksalpeter har all nitrogen i form av nitrat og hever derfor pH i jorda.
Vraket i Åkroken
Vraket
Ved kravellbyggingen måtte båtbyggeren ha hjelpemidler og forskjellige kunnskaper om hvordan å konstruere et fartøy. Men det var mulig å bruke en snarvei ved å bygge båten eller skipet i halvkravell. Med denne byggeteknikken kan man bruke den eldre byggetradisjonen fra klinkbyggingen på underdelen av skroget. Det var mulig å finne spor etter fem bord på babordssiden, og to spanter var tatt bort for nærmere undersøkelser. Etter den femte bordgangen på spanten ble overflaten på spanten slett uten hakker. På den øvre delen av spanten er fire borehuller etter nagler funnet, muligens for å feste fast de fire øvre bordgangene.
Kunstgjødsel
Produksjon
Yara International er blant verdens største produsenter av kunstgjødsel, og har i Norge produksjon på Herøya og i Glomfjord.
Vraket i Åkroken
Vraket
Vraket har store likeheter med et annet vrak funnet i det samme landet, Avafjärdsvraket ved Gävle. Det har også blitt bemerket at konstruksjonen i vraket liknet sterkt på et annet vrak funnet i Kalmar, den eldre Kalmar I-vraket fra middelalderen. Etter de første observasjoner av vraket i 1994 til 2006 trodde man det var tverrbjelker med endestykker gjennom skipssidene på dette vraket. Men dette lot seg ikke påvises under de marinarkeologiske undersøkelsene i 2006.
Kunstgjødsel
Produksjon
Produksjon av kunstgjødsel skjer gjennom Haber-Bosch-prosessen, som lager amoniakk med elektrisitet gjennom reaksjon mellom hydrogen fra naturgass og nitrogen fra luft. Produksjon skjer i to trinn, hydrogenseparasjon og amoniakksyntese. Amoniakken benyttes deretter til å lage nitrater sammen med andre grunnstoffer. Kunstgjødsel tilsettes gjerne andre grunnstoffer i henhold til hvilket bruksområde. Ulike plantesorter har ulike behov for mineralsk / uorganisk næring.
Vraket i Åkroken
Vraket
Istedenfor hadde man funnet mindre overliggende bjelker naglet med trenagler til noen av spantene. Disse bjelkene holder på plass et kraftig tømmerstykke et stykke ute i styrbord fra kjølen på innsiden av skroget.
Kunstgjødsel
Miljøaspekter
Kunstgjødsel har utvilsomt vært viktig for utviklingen av verdens matvareproduksjon og ikke minst som en av drivkreftene bak Den grønne revolusjonen. Allikevel har det kommet opp mange negative aspekter rundt bruken og produksjonen av lettløselig næring.
Vraket i Åkroken
Vraket
Det ble tatt prøver før 2006 for å kunne analyse trematerialet for dendrokronogiske datering, og det ble mulig å datere vraket til tiden etter 1572. Trær som var brukt for byggingen, stammer fra sørvestre Jemtland, som fremdeles var en del av Danmark-Norge den gang. Dateringen gjør vraket i Åkroken til et av de eldste beviser på fartøyer bygd med halvkravellteknikk. Nye prøver tatt annetsteds på vraket i oktober 2006 viser også at trevirket var felt i 1577. Resultatet viser også at dette virket kom fra trær i Finland.
Kunstgjødsel
Avrenning
Ideelt sett skal plantene utnytte all næringen som tilføres, forutsatt at det ikke overgjødsles. Bønder i Norge har krav på seg til å lage årlig gjødslingsplan. Gjødslingsplanlegging har som formål å gi grunnlag for kvalitetsmessig god avling, begrense avrenning til vassdrag og tap til luft av næringsstoffer fra jordbruksarealer. Gjødslingsplanlegging skal sikre en ressursmessig riktig utnytting av næringsstoffer i jordsmonnet og fra mineralgjødsel, husdyrgjødsel, slam og annen organisk og uorganisk gjødsel. Allikevel er det et stort problem med næringsavrenning fra landbruksarealer. Nitrogen i form av ammonium og nitrat er vannløselig og vil derfor følge vannstrømmen, når jorda er vassmetta kan det vaskes ned i grunnvannet eller det kan komme ut i vassdrag ved overflateavrenning. Fosfor, i form av fosfater, bindes sterkt til jordpartiklene og følger i mindre grad vannstrømmen, men føres ut i vassdragene ved erosjon. Fosfor er minimumsfaktoren for vekst i ferskvann og derfor en av de viktigste årsakene til eutrofisering av vassdrag.
Teach Me Tiger
«Teach Me Tiger» er en amerikansk sang, skrevet av Nino Tempo. Hans søster, April Stevens, with Don Ralke & His Orchestra spilte den inn. «Teach Me Tiger» ble utgitt på singlen Imperial 5626 i 1959 og på LP-platen med samme tittel (Imperial 12055) i 1960. B-siden var «That Warm Afternoon».
Den vakte mindre oppstyr for sin seksuelle uanstendighet og ble følgelig ikke spilt på flere radiostasjoner. Steven's innspilling av sangen blir ofte feilaktig kreditert Marilyn Monroe.
Stevens spilte senere sangen inn på nytt: med tittelen «Teach Me Tiger - 1965». Den ble utgitt på singlen Atco 45-6346. Produsent var Nino Tempo. B-siden var «Morning 'til Midnight».
På TV
Etter at Lena Philipsson og Sven Wollter i 1987 ble kåret til henholdsvis Sveriges mest sexy kvinne og Sveriges mest sexy mann, fremførte Phillipson «Teach Me Tiger» til Wollter i fjernsynsprogrammet Fräcka fredag.
Da Wollter var hovedgjest i fjernsynsprogrammet, Här är ditt liv, høsten 2009 fremførte Philipsson nok en gang sangen.
Hun fremfører den også på singlen CMM CMM 007, som ble utgitt i 1987. A-siden var «I'm A Fool».
Erkebispegårdens kapell
Erkebispegårdens kapell er et kapell fra 1997 i Trondheim kommune, Trøndelag fylke. Den ligger i middelalderdelen av Erkebispegården i Vesthuset i første etasje ved gårdens inngangsportal. I middelalderen var dette hvelvete rommet en del av erkebiskopenes bolig og dermed til profant bruk. Kapellet ble innredet i 1997 etter idé av biskop Finn Wagle og riksantikvar Øivind Lunde, og utformet ved domkirkearkitekt Arne Gunnarsjaa.
Minatsu Murase
Minatsu Murase (født 23. juni 1995) er en svensk ishockeyspiller.
Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget.
Globularia salicina
Globularia salicina er en plante i kuleblomslekta som er utbredt på Kanariøyene og Madeira.
Den er en busk som blir opptil 1,5 m høy. Bladene er smalt til bredt lansettformede. Blomsterhodene er små, mindre enn 1,5 cm, og sitter i bladhjørnene. Blomstene er lyseblå eller nesten hvite. Planten vokser i sørvendte skråninger i den øvre xerofytiske sonen, og på Tenerife finnes den 200–600 moh. Globularia salicina forekommer også på Gomera, Hierro, La Palma, Gran Canaria, Madeira, Desertasøyene og Porto Santo.
Daudmannsodden
Daudmannsodden er en 3 km lang odde på det sørvestlige hjørnet av Oscar II Land på Spitsbergen, Svalbard. Det er sørspissen av det flate kystområdet Daudmannsøyra, og stikker ut som høyre (nordlige) bredd av utløpet til Isfjorden. Det står en fyrlykt på odden som er fredet i henhold til lov om kulturminner.
Stedet fikk sitt navn av norske fangstmenn som mistet en kamerat i området.
Ma Sanyi
Ma Sanyi (født 1. juni 1982) er en kinesisk bryter som bryter i gresk-romersk-stil i 84-kilosklassen. Han representerte Kina under Sommer-OL 2008 der han ble utslått i første runde.
David Reitan
David Reitan (født 1957 i Oslo) er en norsk maler, grafiker og tegner. David Reitan er sønn av kunstner Runa Førde og kunstner Leif Egil Reitan.
Cerapachyinae
Cerapachyinae er en gruppe (underfamilie) av maur. Gruppen omfatter 218 kjente arter fordelt på fem slekter, utbredt over tropiske og subtropiske områder.
Utseende
Små til middelsstore, slanke, sylindriske maur, gule til svarte på farge. Kroppen er lang og slank, med korte hår. Hodet er lengre enn bredt, mange mangler fasettøyne, antennene er kraftige, mandiblene ikke påfallende store. Beina er nokså korte, thorax slank. Petiolus består av to ledd, det bakerste er tett sammenvokst med gaster men ser annerledes ut enn gaster-leddene. Bakkroppen (gaster) er slank og sylindrisk med velutviklet giftbrodd hos arbeiderne. Hannene ligner spinkle snylteveps.
Sarah Berglind
Sarah Berglind (født 10. februar 1996) er en svensk ishockeyspiller.
Cerapachyinae
Levevis
Utseendet, med sylindrisk, kortbeint kropp og ofte manglende øyne, tyder på at de fører et underjordisk levevis. Denne gruppen er rovdyr som spesialiserer seg på leve av andre maur.
Sarah Berglind
Hun representerte Sverige under Vinter-OL 2018 i Pyeongchang, hvor hun ble nummer 7 med det svenske landslaget.
Cerapachyinae
Utbredelse
Disse maurene er utbredt i tropiske og subtropiske områder over hele verden.
Kambodsjas riksvei 5
Kambodsjas riksvei 5 er en av hovedveiene i Kambodsja. Den er 407,45 km lang og går fra Phnom Penh til grenseovergangen til Thailand i Poipet. Underveis passerer den byene Kampong Chhnang, Pursat og Battambang, og i Sisophon møter den endepunktet til riksvei 6.
Veien har de siste årene gjennomgått oppgraderinger, og er nå asfaltert hele strekningen.
Suleqatigiissitsisut
Samarbeidspartiet (Dansk: Samarbejdspartiet; Grønlandsk: Suleqatigiissitsisut) er et grønlandsk sosialliberalt partiet som ble grunnlagt den 12. mars 2018 av Michael Rosing og Tillie Martinussen begge tidligere medlemmer av Demokraterne. Partiet er tilhengere av mer innvandring, privatisering av offentlig selskaper og mer økonomisk liberalisme.
Partiet har stilt til ved Landstingsvalget i 2018, hvor Tillie Martinussen ble gjenvalgt. Partiet mistet sit einaste mandat ved valget i 2021
Gahpatjávri
Gahpatjávri (nordsamisk, historisk også skrevet Gappatjavri) er en innsjø i Lebesby kommune i Troms og Finnmark. Den er en del av Friarfjordvassdraget. Innsjøen er regulert og er magasin for Offervann og Adamselv kraftverk. I naturlig tilstand var Gahpatjávri skilt fra Sieidejávri i nord med en kort elvestubb, men etter oppdemmingen av Sieidejávri har de to sjøene som oftest felles vannspeil. Fra Krokvannet i Adamselvvassdraget overføres vann til Gahpatjávri via den over 900 meter lange Gabbatkanalen.
Qutb-komplekset
Qutb-komplekset er en samling av monumenter og bygninger i Mehrauli i Delhi, India. Mest kjent av disse er minareten Qutb Minar. Samlingen er satt på UNESCOs liste over verdensarven.
Byggingen av moskeen Quwwatu'l-Islam (Islams styrke) ble påbegynt i 1192. Den ble bygget av Qutbu'd-Din Aibak og stod ferdig i 1198. Moskeen ble bygget til menigheten i Lalkot, som var den første av Delhis syv byer. Restene av et revet hindutempel ble benyttet til å bygge moskeen. Den ble utvidet et par ganger i tiden etter av Iltutmish og Alau'd-Din Khalji.
Qutbu'd-Din Aibak bygget i 1202 Qutb Minar. Det er med sine 72.5 m den høyeste minaret i verden bygget av stenblokker. Minareten er bygget av røde og gulbrune sandstensblokker. Tårnet har i tillegg til å være brukt som minaret også fungert som seiersmonument. Etterfølgeren til Qutbu'd-Din Aibak, Muhammad-bin-Sam, fullførte tårnet. Lynnedslag har ødelagt tårnet i 1326 og i 1368. Herskerne Muhammad-bin-Tughluq og Firuz Shah Tughlug gjenoppbygget det.
Inne i området er det en pele av jern. Den er 7,02 m høy, av dette er 0,93 m under bakken. Den stammer fra et annet sted og har en inskripsjon på sanskrit fra det 4. århundre. Inskripsjonen omtaler en hersker med navnet Chandra. Dette kan være kong Chandragupta II. Jernpelen er satt sammen av mange hundre biter smijern og er bemerkelsesverdig fri for rust.
Sørgekåpe
Utseende
Sørgekåpen har et vingespenn på 62–75 mm. Oversiden på vingene er farget med en veldig mørk rød farge, med en lys gul kant rundt vingene, og et mørkere bånd med blå flekker mellom kanten og den mørke røde innersider. Kjønnene er like, men hunnen er litt større.
Snoop Dogg
Snoop Dogg er den 7. rikeste rapperen i USA og tjente over 17 millioner dollar i 2006. Han har jobbet med rappere som 2Pac, Ice Cube, MC Ren, Dr. Dre, 50 Cent, Layzie Bone, Mr. Capone-E, Bad Azz, Eazy E og Eminem.
Sørgekåpe
Levevis
Sørgekåpelarven har svart farge og er piggete med ørsmå hvite flekker, og en rekke av røde flekker langs ryggen. De sprer seg over et større område for å forpuppe seg. Puppen klekker til en fullvoksen sommerfugl, etter 3 uker.
Snoop Dogg
I 2013 kunngjorde Snoop at han ville bli kalt Snoop Lion grunnet filmen som ble lagd i Jamaica med navn «reincarnated», som også er navnet på albumet som ble lagd samtidig som filmen. Snoop Lion var artistnavnet hans innen musikksjangeren reggae.
Sørgekåpe
Levevis
Sørgekåpe overvintrer som fullvoksen og kan derfor ses både om høsten og tidlig om våren. Den er kjent for å vandre mye og dukker relativt ofte opp utenfor sitt normale utbredelsesområde, blant annet er den funnet flere hundre ganger i Storbritannia selv om det ikke er noe som tyder på at den noen gang har hatt bestander der. Den blir også relativt ofte sett på Vestlandet i Norge selv om det heller ikke her er noe som tyder på at den har stabile bestander.
Utbredelse
Sørgekåpen er utbredt i Nord-Amerika, Europa, Sibir og Japan. I Norge er den ganske vanlig på Sør- og Østlandet, og kun sporadiske funn i resten av Norge. De lever i skogsområder.
Snoop Dogg
I 2022 kjøpte Snoop plateselskapet Death Row Records.
De tidlige årene
Calvin Broadus var aktiv med musikk helt fra han var liten gutt og sang og rappet i kirkekoret. Utenfor kirkeaktivitetene havnet han ofte i trøbbel – både på skolen og med lovens lange arm for å ha solgt dop. Han begynte senere på Long Beach Polytechninc High School der han deltok i DJ-konkurranser.
Suksess med Death Row
Som et medlem av gjengen Crips, gikk Snoop Dogg inn og ut av fengsel i tre år etter at han gikk ut av den videregående skolen. Etter oppfordring fra eldre innsatte om å bli noe i livet, begynte han å lage hjemmelagde rap-opptak med fetteren Nate Dogg og dennes beste venn Warren G (en stebror til Dr. Dre). Opprinnelig var Nates fetter Lil' 1/2 Dead en del av gruppen, som kalte seg for 213, oppkalt etter Long Beachs områdekode.
Dr. Dre begynte å samarbeide med den unge rapperen, først på temasangen til filmen Deep Cover og deretter på Dres debutalbum The Chronic med andre medlemmer fra hans gamle gruppe, Tha Dogg Pound
Da han spilte inn sitt eget debutalbum Doggystyle med Dr. Dre i august 1993, ble han arrestert i forbindelse med drapet på Philip Woldermarian, et medlem av en rivaliserende gjeng som angivelig hadde en hemmelig avtale med Snoop. Snoop Dogg ble siktet på flere grunnlag: han selv kjørte bilen mens hans livvakt McKinley Lee skjøt de dødelige skuddene. Snoop forble mistenkt i saken i rundt tre år.
Doggystyle ble sluppet i november 1993 på Death Row Records og ble det første debutalbumet som lå som #1 på listene. Singlene What's my Name og Gin and Juice gikk til topp 10, og albumet forble nummer én i flere måneder.
Rundt den tiden da Snoop Doggs andre album Tha Doggfather ble sluppet i november 1996, hadde populariteten til gangsta-rap og hiphop generelt sunket og ble dratt ned på grunn av drapet på Tupac Shakur, Snoops gode venn, og siktelsen på Suge Knight, en av Death Rows grunnleggere.
Snoop har flere slektninger som også er rappere, blant annet fetterne RBX, Nate Dogg og Daz Dillinger.
2006
Snoop Doggs utgivelse i 2006, Tha Blue Carpet Treatment, gjorde det bra den første uka da den debuterte på en 5.-plass, som er det beste siden albumet fra 2000, The Last Meal. Albumet og den andre singelen, «That's That Shit», med R. Kelly har fått god kritikk så langt. Snoop Dogg jobber for tiden med produsenten JT the Bigga Figga med en DVD-dokumentar kalt «Mandatory Business», der folk som Russell Simmons, Spike Lee, Xzibit, Young Buck og 50 Cent vil være med. Det vil komme et album med dokumentaren.
Ego Trippin'
Snoop Doggs niende album, Ego Trippin', ble utgitt 11. mars 2008. Snoop Dogg sa i et intervju at han ikke skulle ha noen andre rappere eller sangere med i albumet. «I'mma do the whole record, me by myself. I don't want no guest rappers, no singers, nothing. Just Snoop Dogg. I want you to feel me. When I think of all the greats before me... I bought Rakim's album the other day for the hundredth time, no guest rappers. I bought one of KRS-One's albums the other day for the hundredth time, no guest rappers...» sa Snoop Dogg i et intervju med MTV.com.
I desember 2009 ble Snoop Doggs tiende album, Malice n Wonderland, utgitt. Her medvirker en rekke gjesteartister, blant andre Lil Jon, The-Dream og R. Kelly.
Armen Sargsian
Armen Vardani Sargsian (armensk: Արմեն Վարդանի Սարգսյան), født 23. juni 1953, er en armensk politiker, fysiker og IT-ekspert som var Armenias fjerde president fra 9. april 2018 til 1. februar 2022. Han var statsminister i Armenia fra 4. November 1996 til 20. mars 1997, og han var Armenias ambassadør til Storbritannia fra 1998 til 2018.
Han leverte sin avskjedssøknad til parlamentet 22. januar 2022 i kjølvannet av konflikten med Aserbajdsjan om Nagorno-Karabakh i 2020/2021. Han ble etterfulgt som president av Vahagn Khatsjaturijan.
Boye Strøm
Boye Christian Riis Strøm (født 18. juni 1847 i Grue, død 3. juli 1930) var en norsk statistiker.
Strøm ble cand. jur. i 1870, og var direktør for det statistiske Centralbureau 1882–86. 1889–1915 var han stiftamtmann i Tromsø stift og amtmann i Tromsø amt.
Han utga ett bind (om Stavanger amt, 1889) av verket Norges land og folk, som han også var med å planlegge. Ellers bidro han til det statistiske sentralbyråets publikasjoner, og redigerte de åtte første årgangene av Statistisk årbok for kongeriket Norge.
Antonio Ángel Algora Hernando
Antonio Ángel Algora Hernando (født 2. oktober 1940 i La Vilueña i provinsen Zaragoza i Spania, død 15. oktober 2020 i Madrid) var en spansk katolsk biskop, først av Teruel og Albarracín fra 1985, og deretter av Ciudad Real fra 2003 til 2016. Han var også en av de spanske biskopers spesialister for sjelesorgen blent arbeidere.
Prest
Algora fikk sin teologiske utdannelse ved Madrids presteseminar, og ble presteviet 23. desember 1967 for det daværende ekebispedømmet Madrid-Alcalá (da han døde, var det blirr oppdelt i tre bispedømmer: Madrid, Alcalá og Getafe). Han studerte dessuten sosiologi ved Sosialinstituttet Leo XIII i Madrid, tilknyttet ved Det pavelige universitet i Salamanca. Fra 1968 til 1973 var han rådgiver for arbeiderbevegelsen Hermandades del Trabajo i Alcalá de Henares. Hermandades del Trabajo er en katolsk assosiasjon i en rekke spansktalende land for evangelisering av arbeidere, deres familier og deres miljøer, som også fremmer den katolske kirkes sosiallære om deres rettigheter. Som ungdomsprest for Hermandades del Trabajo virket han selv i Madrid, og etterfulgte i 1978 grunnleggeren Abundio García Román som leder for Madrid-Sentrum-delen.
Den 9. oktober 1984 ble han biskopsvikar for Vikariat VIII i erkebispedømmet Madrid.
Biskop
Pave Johannes Paul II utnevnte ham til biskop av Teruel og Albarracín den 11. juli 1985. Den apostoliske nuntius i Spania],erkebiskop Mario Tagliaferri, bispeviet ham den 29. september samme åt. Medkonsekrerende var kardinal Vicente Enrique y Tarancón, emeritert erkebiskop av Madrid, og kardinal Angel Suquía Goicoechea, erkebiskop av Madrid.
Senere ble han utnevnt til biskop Ciudad Real fra 2003, og ble innsatt der den 18. mai samme år.
Pave Frans innvilget den 8. april 2016 hans aldersbetingede fratreden. Son pensonist virket han i en menighet i Madrids bydel Tetuán og engasjerte seg for «Hermandades del Trabajo».
I den spanske bispekonferanse var hen medlem av bispekommisjonen for det sekulære apostolat og ledet som sådan fra 1990 avdelingen for sjelesorg for arbeidstakere. Fra 1993 til 2016 var han også leder av næringslivssekreteriatet. Fra 1987 til 1999 var han medlem av biskopskommisjonen for sosialsjelesorgen. I 2019 ble han medlem av den gjenopprettede kommisjon for sosialsjelesorg. Fra mars 2020 til september 2020 var han kommissarisk leder for den spanske bispekonferanses pastoralavdeling.
Død
Biskop Algora døde av komplikasjoner av covid-19 på Hospital Universitario La Paz i Madrid, i en alder av 80 år.
Begravelsesmessen fant sted i katedralen i Ciudad Real den 17. oktober 2020, og der ble han også begravet.
Pydna
Pydna (gresk: Πύδνα) var en gresk by i oldtidens Makedonia, den viktigste i Pieria. Dagens Pydna er en liten by og en tidligere kommune i den nordøstlige delen av prefekturet Pieria. Siden reformene av lokalstyret i 2011, er byen en del av kommunen Pydna-Kolindros, hvor den er en kommunal enhet. Byen er lokalisert nord for Larissa, nordøst for Katerini, østsørøst for Veria og vestsørvest for Thessaloniki.
Pydna er lokalisert på fruktbart jordområde nord for sletten i Pieria. Åser og fjell dominerer i vest mens strender og Thermaikosbukta dominerer i øst. Pydna er forbundet med motorvegen GR-1/E75 gjennom dens trafikkmaskin til vest og i landsbyen Kitros 6 km sørvest for dagens Pydna. Den gamle romerske hovedvegen Via Egnatia gikk gjennom Pydna.
Oldtidens Pydna
Pydna var allerede en del av det makedonske kongeriket under Aleksander I av Makedonia. Athen forsøkte uten å lykkes å beleire byen i 432 f.Kr. og forsøkte på nytt i 410 f.Kr., men Arkelaos I av Makedonia forviste athenerne og forflyttet befolkningen til det makedonske innlandet, muligens ved stedet til dagens Kitros. Imidlertid ble det gamle stedet befolket på nytt tidlig på 300-tallet f.Kr. Athen, under ledelse av Timotheos, erobret Pydna i 364-363 f.Kr., men bare for å miste den igjen i 357 f.Kr. til Filip II av Makedonia. Pydna forble da en del av det makedonske kongeriket fram til den ble erobret av romerne. I 317 f.Kr. søkte Aleksander den stores mor Olympias tilflukt bak byens forsvarsmurer for å slippe unna Kassandros' vrede, noe hun pådro seg grunnet hennes intriger mot Filip III Arrhidaios og hans hustru. Kassandros beleiret byen og greide å erobre den i løpet av våren 316 f.Kr.